Биылдан бастап СҚО-да бастауыш сынып оқушылары тегін тамақтанады - әкім
DATE: 12:56, 21 Маусым 2023 | GMT +5
TITLE: Биылдан бастап СҚО-да бастауыш сынып оқушылары тегін тамақтанады - әкім
URL: https://kaz.inform.kz/news/biyldan-bastap-sko-da-bastauysh-synyp-okushylary-tegin-tamaktanady-akim_a4081573/
META: DATE: 12:56, 21 Маусым 2023 | GMT +5
TOTAL WORDS: 131
AUTHOR(S):
TEXT: «Солтүстік Қазақстан облысында 1 қыркүйектен бастап барлық мектептердің бастауыш сынып оқушылары тегін тамақпен қамтамасыз етіледі. Бұл мақсатқа бюджеттен 2, 5 млрд теңге бөлінді. Одан бөлек, қауіпсіздікті қамту мақсатында мамандандырылған күзет пен турникеттер қоюға 540 млн теңге бөлінді. 7 жылда алғаш рет Петропавлда жергілікті бюджет есебінен 420 орындық 2 балабақша салу жоспарланып отыр. Бұл балалардың 95%-ын мектепке дейінгі тәрбиемен және оқытумен қамтуға мүмкіндік береді», - деді Айдарбек Сапаров орталық коммуникациялар қызметі алаңында өткен баспасөз мәслихатында. Сондай-ақ, «Жайлы мектеп» ұлттық жобасы аясында өңірде бірнеше мектеп салынбақ. «2025 жылға дейін 7 мектеп, оның ішінде «Жайлы мектеп» ұлттық жобасы бойынша 2 700 орындық 4 мектеп салу жоспарда. Биыл 1 020 орындық үш мектеп тапсырылады. Денсаулық сақтау саласын қаржыландыру 56%-ға ұлғайды. «Ауылдық денсаулық сақтауды жаңғырту» ұлттық жобасы аясында 46 медициналық нысанның құрылысы жоспарланған», - деді әкім
